लड़ रहे भाइयों को छुड़ा रही बहू पर किया वार
बिलासपुर | दो भाइयों का झगड़ा चल रहा था। छोटे भाई की प|ी बीच बचाव करने आई तो बड़े ने उसके सिर पर रॉड से वार कर दिया। उसे इलाज के लिए सिम्स में भर्ती कराया गया है। मामला सिरगिट्टी थाना क्षेत्र का है। तिफरा इंद्रपुरी निवासी नरेंद्र बंजारे पिता केवल बंजारे 23वर्ष व बिनोद बंजारे सगे भाई हैं। बिनोद बड़ा है। सोमवार की रात 8 बजे बिनोद नशे में धुत होकर घर आया और नरेंद्र से विवाद शुरू कर दिया। वह नरेंद्र की पिटाई करने उससे झूमाझटकी करने लगा। उसकी 20वर्षीय प|ी पूनम बंजारे बीच बचाव करने आई। बिनोद आक्रोशित हो गया और रॉड से उस पर वार कर दिया। उसे इलाज के लिए सिम्स में भर्ती कराया गया। नरेंद्र की रिपोर्ट पर पुलिस ने आरोपी के खिलाफ धारा 294, 324, 506 बी के तहत जुर्म दर्ज किया है।
hin_Deva hin_Deva